Eurolaul 2005

"Eurolaul 2005" oli 12. "Eurolaulu" konkurss, kus valiti 2005. aasta Eurovisiooni lauluvõistlusele Eestit esindav laul. Konkursi võitis ja Eurovisioonile läks Eestit esindama Sven Lõhmuse kirjutatud laul "Let's Get Loud", mida esitas ansambel Suntribe. Selleks et valida Eesti esindaja 2005. aasta Eurovisioonil Ukrainas Kiievis, korraldas Eesti Televisioon (ETV) Eesti Rahvusringhäälingu esindajana Eesti eelvooru finaali "Eurolaul 2005". Seal võistles kokku üheksa laulu ja Suntribe'i esitatud laul "Let's Get Loud" valiti telefonihääletuse tulemusel võitjaks.
Eesti esines 19. mail 2005 toimunud Eurovisiooni lauluvõistluse poolfinaalis kaheteistkümnendana. Eesti ei saanud poolfinaalis kümne parema hulka ja seetõttu ei pääsenud finaali. Hiljem selgus, et Eesti saavutas poolfinaalis 25 osalenud riigi seas 31 punktiga 20. koha.
Enne "Eurolaulu".
Enne 2005. aasta Eurovisiooni oli Eesti osalenud Eurovisiooni lauluvõistlusel kümme korda (alates 1994. aastast). Eesti on võitnud Eurovisiooni ühel korral, 2001. aastal lauluga "Everybody", mida esitasid Tanel Padar, Dave Benton ja 2XL. Pärast Eurovisiooni poolfinaalide tekkimist ei olnud Eesti veel seni finaali pääsenud. 2004. aastal ei kvalifitseerunud Neiokõsõ esitatav "Tii" Eurovisiooni finaali, sest laul saavutas poolfinaalis 11. koha (kümme parimat pääsevad poolfinaalist edasi).
Eesti Televisioon (ETV) kandis üritust üle ja korraldas rahvusringhäälingu lauluvalimisprotsessi. Alates Eesti eelvoorude algusest on ERR korraldanud "Eurolaulu" võistlust, mille abil valitakse Eesti esindaja Eurovisiooni lauluvõistlusel. "Eurolaulu" konkurssi on Eesti esindaja valimiseks korraldatud alates 1996. aastast. 13. oktoobril 2004 teatas ETV "Eurolaul 2005" korraldamisest, et välja valida Eesti esindaja 2005. aasta Eurovisioonil.
Lõppvõistlus.
"Eurolaul 2005" oli 12. Eesti eelvoor, kus valiti, mis laul esindab Eestit 2005. aasta Eurovisiooni lauluvõistlusel. Võistlusel osales kümme laulu. Finaal toimus 5. veebruaril 2005 Tallinnas ETV stuudios. Saadet juhtisid Marko Reikop ja Eda-Ines Etti ning seda kanti üle ETV-s.
Võistluslaulud.
Laule sai esitada 13. oktoobrist 2004 kuni 6. detsembrini 2004. Kõik esitajad ja heliloojad pidid omama Eesti kodakondsust või olema Eesti alalised elanikud. Tähtajaks laekus 92 lugu. Kümneliikmeline žürii valis tööde hulgast välja kümme finalisti ja valitud laulud kuulutati välja 9. detsembril 2004. Eelvaliku žüriisse kuulusid Jaak Joala (muusik), Priit Hõbemägi (kultuurikriitik), Meelis Kapstas (ajakirjanik), Jaan Elgula ( muusik), Allan Roosileht (Star FM-i saatejuht), Olavi Pihlamägi (ajakirjanik), Maarja-Liis Ilus (laulja), Hanna-Liina Võsa (laulja), Urmas Lattikas (helilooja) ja Jaagup Kreem (muusik).
Airi Ojamets ja Cardinals on "Eurolaulu" võistlusel juba varem osalenud. 15. detsembril 2004 diskvalifitseeriti "Eurolaulult" "Set Me as a Seal", mille autorid on Bard Eirik Hallesby Norheim ja Jo Hegle Sjaeflot ning mida esitas Bard Eirik Hallesby Norheim, kuna laulu ei kirjutanud Eesti kodanik. See asendati lauluga "Have You Ever" Rebecca Kontuse esituses. 2. veebruaril 2005 diskvalifitseeriti Julia Bomani esitatav "Nevermore Island", sest laul avaldati enne avaldamist lubavat kuupäeva.
Finaal.
Finaal toimus 5. veebruaril 2005. Võistlusel võistles üheksa laulu. Suntribe'i esituses "Let's Get Loud" valiti võitjaks avaliku telefonihääletuse tulemusel. Kokku anti konkursil 44 409 häält.
Eesti Eurovisioonil.
Eurovisiooni reeglite järgi osalevad poolfinaalis kõik riigid, välja arvatud korraldajamaa, "Big Four" (Prantsusmaa, Saksamaa, Hispaania ja Ühendkuningriik) ning kümme 2004. aasta Eurovisioonil kõige kõrgema koha saavutanud. 19. mail 2005 loositi välja poolfinaali esinemisjärjekord ning Eesti sai 12. esinemiskoha pärast Belgiat ja enne Norrat. Poolfinaalis ei saanud Eesti kümne parema hulka ja seetõttu ei kvalifitseerunud finaali. Hiljem selgus, et Eesti sai poolfinaalis 20. koha, saades kokku 31 punkti.
Poolfinaal ja finaal olid Eestis eetris ETV-s ning võistlust kommenteeris Marko Reikop. Eurovisiooni lõppkontserdil kuulutas Eesti žürii punktid välja Maarja-Liis Ilus, kes oli lauljana esindanud Eestit Eurovisiooni lauluvõistlusel aastatel 1996 ja 1997.